tartuNLP/wikipedia-smugri-20251201 huggingface dataset:
Matemaatika (õppeaine)

Matemaatika on õppeaine, mis didaktiliselt lähtub matemaatika teadusest ning on aluseks mitmete reaalainete õpetamisel. Paljudes maades on matemaatika kohustuslik õppeaine.
Matemaatika aine eesmärk on arendada suutlikkus opereerida mis tahesobjektidega sel viisil, et vaadeldakse nendevahelisi suhteid ja nende mudeleid formaliseeritult. Matemaatikapädevuse kujunemisel tähtsustuvad õppeainetena matemaatika, loodusõpetus, füüsika, keemia, läbiv teema infotehnoloogia ning meedia. 
Matemaatika kuulub ainena kõikidesse Eestis kehtivatesse õppekavadesse.
Matemaatika tavakoolis 9. klassi lõpuks.
Põhikooli matemaatikaõpetusega eesmärkideks on, et õpilane ...
Matemaatika gümnaasiumi lõpuks.
Gümnaasiumi matemaatika eesmärkidega taotletakse, et õpilane:
Matemaatika lihtsustatud õppekava 9. klassi lõpuks.
1.–9. klassi lõpuni on ettenähtud 5 kohustuslikku matemaatika tundi nädalas. Eesmärgid abiõppe matemaatika õpetamisel on järgmised:
omandab
Abikooli lõpetaja teadmised ja oskused.
teab
oskab
Matemaatika toimetulekuõppekava 9. klassi lõpuks.
Eesmärgid toimetulekuõppe matemaatika õpetamisel:
Erirühm

Erirühmaks nimetatakse hariduslike erivajadustega laste õpetamiseks ning arendamiseks moodustatud õpilastegruppi ehk rühma lasteaias.
Koolieelse lasteasutuse seaduse järgi on Eestis 6 tüüpi erirühmi ja sobitusrühmad:
Sobitusrühmas on laste suurim lubatud arv väiksem kui teistes lasteasutuse rühmades, arvestades, et üks erivajadusega laps täidab kolm kohta.
Kesha

Kesha Rose Sebert (enamasti kasutatakse üksnes eesnime Kesha; varem ka stiliseeritult Ke$ha; sündinud 1. märtsil 1987 USA California osariigis Los Angeleses) on USA laulja, räppar ja laulukirjutaja. 
Tema kuulsamad laulud on "Take It Off", "Your Love Is My Drug", "Tik Tok" ja "Timber".
Ivane Merabišvili

Ivane (Vano) Merabišvili (gruusia: ივანე [ვანო] მერაბიშვილი; sündinud 15. aprillil 1968) on Gruusia poliitik.
30. juunist kuni 10. oktoobrini 2012 oli ta Gruusia peaminister ja 10. oktoobrist 25. oktoobrini 2012 peaministri kohusetäitja.
Lõpetanud Gruusia Tehnikaülikooli mäeteaduskonna.
1995. aastal sai temast Maaomanike Õiguste Kaitse Assotsiatsiooni juht.
Poliitikasse läks 1999. aastal, mil valiti Eduard Ševardnadze juhitud Gruusia Kodanike Liidu esindajana parlamenti. Kuulus parteisisesesse "reformimeelsete" vähemusse, mida juhtisid Zurab Žvania ja Mihheil Saakašvili.
2002. aastal sai Merabišvilist Saakašvili äsjaasutatud Ühinenud Rahvusliku Liikumise peasekretär. Võttis osa 2003. aasta Roosirevolutsioonist.
Alates 18. detsembrist 2004 oli ta Gruusia siseminister. Juunis 2012 nimetati peaministriks.
Merabišvili ametiaeg peaministrina kestis lühikest aega. 10. oktoobril 2012 esitas ta seoses kaotusega parlamendivalimistel president Saakašvilile tagasiastumispalve, mille viimane ka rahuldas. Samas määras Saakašvili Merabišvili peaministri kohusetäitjaks kuni uue valitsuse moodustamiseni. Tema volitused peaministri kohusetäitjana lõppesid 25. oktoobril, kui Gruusia parlament kinnitas häältega 88:54 uueks valitsusjuhiks Bidzina Ivanišvili.
Lõõtspillipoisid

Lõõtspillipoisid on kolmeliikmeline rahvamuusikat ja rahvalikku muusikat mängiv ansambel.
Ansambel tuli kokku 1998. aastal, kui salvestati helikassett. Sellele järgnesid juba mitmesugused esinemised. Üsna pea jõuti üksikuid palu esitavast pilli- ja laulutriost tervet õhtut vedava meeskonnani. Esitatakse vanu reinlendereid, valsse, polkasid ja labajalavalsse. Huviliste soovi korral tutvustatakse kaasavõetud rahvapille. Korraldatakse mänge ja mõõduvõtmisi, õpetatakse vanu tantse, innustatakse rahvast kaasa laulma.
Erik Guay

Erik Guay (sündinud 5. augustil 1981 Montréalis) on Kanada mäesuusataja, kahekordne maailmameister (2011 ja 2017).
Guay osales esimest korda maailma karikasarjas 10. detsembril 2000 Val-d'Isère'is suurslaalomis. Tookord ta tulemust kirja ei saanud, sest sõitis rajalt välja. Esimest korda jõudis ta poodiumile 2003. aasta novembris Lake Louise'is, kus sai kiirlaskumises teise koha. 2007. aasta veebruaris Garmisch-Partenkirchenis võitis Guay esimest korda MK-sarja etapi kiirlaskumises. Kahel korral on ta võitnud maailma karikasarja etapi ülisuurslaalomis, 2010. aastal Kvitfjellis ja Garmisch-Partenkirchenis. Samal hooajal võitis ta ka ülisuurslaalomi karika.
2006. aasta olümpiamängudel Torinos oli ta lähedal medalivõidule, kui sai ülisuurslaalomis vaatamata vigastusele neljanda koha. Medalist lahutas teda 0,10 sekundit. 2010. aasta OM-il Vancouveris oli ta nii kiirlaskumises kui ka ülisuurslaalomis viies. Ülisuurslaalomis jäi teda medalist lahutama 0,03 sekundit.
2003. aasta maailmameistrivõistlustel Sankt Moritzis oli Guay kuues nii kiirlaskumises kui ka ülisuurslaalomis. 2007. aasta MM-il Åres sai ta kiirlaskumises neljanda koha ja jäi pronksivõitjast maha 0,02 sekundit. Ülisuurslaalomis oli ta kuues ja kaotas kolmandale kohale 0,03 sekundit. 
2011. aasta maailmameistrivõistlustel Garmisch-Partenkirchenis tuli ta kiirlaskumises maailmameistriks.
Teist korda tuli ta maailmameistriks kuus aastat hiljem, 2017. aastal Sankt Moritzis, kuid seekord ülisuurslaalomis.
Saavutused.
Maailma karikasarjas.
Maailma karikasarja etapivõidud.
Erik Guay on osalenud () 224 maailma karikasarja etapil ja jõudnud poodiumile 24 korral, millest 5 korda kõige kõrgemale astmele.
Reinfried Herbst

Reinfried Herbst (sündinud 11. oktoobril 1978 Salzburgis) on Austria mäesuusataja, kelle põhialaks on slaalom.
Herbst osales esimest korda maailma karikasarjas 21. jaanuaril 2001 Kitzbühelis slaalomis, kuid ei saanud teise ringi edasi. 2006. aastal jõudis ta samas esimest korda poodiumile, kui oli slaalomis Jean-Pierre Vidali järel teine. Esimese võidu sai ta samal hooajal märtsis Shigakogenis peetud MK-võistluste etapil slaalomis. Olgu lisatud, et esikohta jagas ta võrdse ajaga koos Kalle Palanderiga. Kokku on ta seisuga 12. märts 2010 võitnud 9 MK-võistluste etappi. 
2006. aasta taliolümpiamängudel Torinos oli ta slaalomis Benjamin Raichi järel teine. Muide, ka kolmas koht kuulus austerlasele – Rainer Schönfelderile. 2010. aasta OM-il Vancouveris oli ta slaalomis kümnes. 
Herbst on osalenud kahtedel maailmameistrivõistlustel. Kuid ei 2007. aasta MM-il Åres ega ka 2009. aasta MM-il Val-d'Isère'is ta finaallaskumisele ei pääsenud.
Saavutused.
Maailma karikasarjas.
Maailma karikasarja etapivõidud.
Reinfried Herbst on osalenud () 73 MK-etapil &lt;br&gt;ja jõudnud poodiumile 15 korral, millest 9 korda kõige kõrgemale astmele.
Poolkõrb

Poolkõrb on bioom, mis kujuneb parasvöötmes rohtla ja kõrbe vahel ning troopikavöötmes savanni ja kõrbe vahel, kus esinevad mõlema bioomi mullad, taimed ja loomad.
Poolkõrbed kujunevad ariidse kliimaga aladel. Need on levinud kõikidel mandritel peale Antarktise. Nendele on iseloomulikud pikk ja palav soe periood (keskmise õhutemperatuuriga +20...+25 °C, troopikas 30 °C), aurumine ületab sademete hulga (200–400 mm aastas) 3–6 korda, pinnaline äravool on nõrk, vetevõrk on halvasti arenenud ja jõed kuivavad ära. Taimkate on hõre.
Catherine Ashton

Catherine Margaret Ashton, paruness Ashton of Upholland (sündinud 20. märtsil 1956) on Ühendkuningriigi poliitik, kes oli 1. detsembrist 2009 kuni 1. novembrini 2014 Euroopa Liidu välisasjade ja julgeolekupoliitika kõrge esindaja, ning ühtlasi veebruarist 2010 novembrini 2014 Euroopa Komisjoni esimene asepresident.
Kuulub Tööparteisse.
Aastail 2008–2009 oli Ashton Euroopa Komisjoni kaubandusvolinik.
Georg (Sigulda komtuur)

Georg (ka "Georgius", "Juries", "Jurjes"; surnud 3. veebruaril 1262) oli Sigulda komtuur 1252–1262 ning Liivi ordumeistri kohusetäitja aastatel 1260–1261.
Ehkki Georgile on oletatava päritolupaiga järgi antud lisanimeks "von Eichstätt", ei ole see tema kaasaegsetes allikates kajastust leidnud ja seetõttu ei ole talle seda nime uurimustes lisatud. Kindlasti oli Georgi näol aga tegu oma aja ühe silmapaistvama orduliikmega, kes oli vähemalt kümne aasta vältel Sigulda komtuuriks ning pärast eelmise ordumeistri Burchard von Hornhauseni langemist Durbe lahingus usaldati Liivi orduharu juhtimine ajutiselt tema kätte. Uueks ordumeistriks Georgi siiski ei kinnitatud ning 1262. aasta veebruaris langes ta Sigulda komtuurina leedulastevastase sõjaretke käigus.
Digitaalne abonendiliin

Digitaalne abonendiliin (ingl "digital subscriber line", DSL) on üle tavaliste vaskpaarkaablite (näiteks telefoniliinide) töötavate andmeside juurdepääsutehnoloogiate koondnimetus. Selle alla kuuluvad näiteks ADSL, ADSL2+, VDSL. Neist täiuslikem on praegu VDSL2, mis ühendab mitme varasema tehnoloogia eeliseid. Omavahelised erinevused seisnevad põhiliselt selles, kas on keskendutud rohkem allalaadimissuunas andmesidele või vajatakse mõlemasuunaliselt samaväärset ühendust; kas vajatakse suurt kiirust lühema vahemaa taha või peab vahemaa olema võimalikult suur, aga saavutatav kiirus võib olla väiksem.
ELASA

ELASA (Eesti Lairiba Arenduse Sihtasutus) on sihtasutus, mille eesmärk on ellu viia projekt EstWin, et viia valguskaablitel põhinevad uue põlvkonna lairibaühendused kõikjale Eesti maapiirkondades.
Sihtasutuse asutajad on Eesti Infotehnoloogia ja Telekommunikatsiooni Liidu (ITL) liikmed: Telia Eesti (varem Elion ja EMT), Elisa Eesti, Eltel Networks, Ericsson Eesti, Levira, Tele2 Eesti ja Televõrgu AS.
Sihtasutuse nõukogus on ka Majandus- ja Kommunikatsiooniministeeriumi esindaja.
ELASA on võitnud kõik interneti põhivõrgu rajamiseks korraldatud riigihanked ja saanud selle käigus toetust Euroopa Liidu maksumaksjatelt, mis ulatub võrgu valmides ligi 74 miljoni euroni. Samas on süüdistatud sihtasutust, et valguskaabli vedamisel on tegeletud mobiilimastide ühendamisega, kuid mitte sellega, milleks EstWin projekt ellu kutsuti. Samuti on juhitud tähelepanu võimalusele, et sihtasutuse likvideerimisel saavad selle osalised moodustada aktsiaseltsi, mil poleks riigi ees kohustusi, kuid millele kuuluks maksumaksjate raha eest rajatud võrk.
EstWin

EstWin on Majandus- ja Kommunikatsiooniministeeriumi ning telekomiettevõtete ühisprojekt, mille eesmärk on katta 2015. aasta lõpuks Eesti maapiirkonnad kiudoptilistel kaablitel põhineval uue põlvkonna lairibaühendusega. See peab võimaldama kõikidele Eesti elanikele ja asutustele asukohast sõltumata ligipääsu internetiühendusele kiirusega kuni 100 Mbit/s.
Esimese etapina peab 2012. aasta lõpuks olema valmis kiudoptiliste kaablite võrk, mis jõuab kõikide asulateni Eestis. Selle tulemusena saavad 98% Eesti majapidamistest, ettevõtetest ja asutusest olema võrgule lähemal kui 1,5 km. Selleks ehitatakse 6640 kilomeetrit kiudoptilist kaablit ja 1421 võrguühenduskohta (millest 884 uued) hõlmav side alusvõrk (baasvõrk). See võrk ehitatakse välja maapiirkondades ning asulates, kus on vähem kui 10 000 elanikku. Ehitatav sidevõrk ühendatakse Elioni ja Televõrgu AS-i olemasolevate magistraalvõrkude külge, tagades erinevatele sideettevõtjatele kuuluvate sidevõrkude terviklik toimimine.
Projekti teises etapis ehitavad operaatorid alusvõrgule juurdepääsuvõrgu tarbijatele, kasutades selleks kaasaegseid tehnoloogiaid nagu näiteks PON või VDSL2.
Kolmanda etapi, projekti EstWIN 2 eesmärk on 2015. aasta lõpuks välja ehitada juurdepääsuvõrgud turutõrkepiirkondades, ehk seal kus sideettevõtjad ei ole selleks ajaks alustanud juurdepääsuvõrkude rajamist ning teenuste pakkumist.
EstWini projekti käigus ei paigaldata kiudoptilise võrgu seadmeid. Tegemist on füüsilise baasinfrastruktuuriga, mida kõik sideettevõtjad saavad rentida võrdsetel tingimustel ning mille jaoks nad ise paigaldavad kõik vajalikud seadmed.
Projekti teostab just selleks otstarbeks asutatud sihtasutus ELASA. Projekti hinnanguliseks maksumuseks on 6 miljardit krooni, millest 1,5 miljardit plaanitakse katta Euroopa Liidu erinevatest struktuurifondidest.
Mobiil-märgistuskeel

Mobiil-märgistuskeel ("Wireless Markup Language –" WML) on standard, milles on kirjutatud spetsiaalselt mobiilseadmetes lugemiseks mõeldud veebilehed. Sarnaneb HTML-iga, milles on kirjutatud tavalised veebilehed. Selles standardis veebilehti saab lugeda mobiilseadmete WAP-brauseritega. Tänapäeval oma tähtsust minetamas, kuna uuemate mobiilseadmete brauserid võimaldavad juba sirvida HTML-is loodud veebilehti.
Pakettandmeside

Pakettandmeside on andmete ülekandmise viis mobiiltelefonides, mille puhul ei looda andmete edastamiseks eraldi kommuteeritavat kanalit ("ingl. k. circuit"). Tänu sellele ei pea enam andmesidet hinnastama ühenduse aja järgi, vaid ainult ülekantud andmehulga järgi, kuna erinevalt kommuteeritava kanali kasutamisest (sissehelistamine) tarbitakse võrguressurssi vaid andmete ülekandmise ajal. 
GSM-võrkudes on lihtsamaiks pakettandmeside ülekandestandardiks GPRS. Aja jooksul on lisandunud täiustatud EDGE-tehnoloogia. Tänapäeval liigub enamus pakettandmesidet juba kiiretes 3G-võrkudes, mis omakorda on saanud mitu täiustust (HSDPA, HSUPA). Tänapäeval kommuteeritaval kanalil põhinevat andmesidet mobiilsidevõrkudes enam praktiliselt ei kasutata, kuna selle kiirus ei ületa u 50 kbit/s (HSCSD puhul) – olles enamasti siiski 9,6 kbit/s piirimail – ehkki võimalus selleks on edasi jäänud. Seega põhinebki praktiliselt kogu mobiilne andmeside tänapäeval pakettandmesidel.
Botnet

Botnet (inglise sõnadest "robot network" 'robotivõrk'), ka zombiarmee, on kräkkerite hallatav haavatavate internetti ühendatud arvutite (tavaliselt lihtsate koduarvutite) võrgustik, millesse on varem paigaldatud kräkkeri valmistatud või konfigureeritud spetsiaalne õelvara, mida kutsutakse veebirobotiks (slängis botiks), võimaldades tal arvutit kontrollida oma suva järgi. Selliseid arvuteid nimetatakse zombideks.
Õelvara satub neisse tavaliselt Trooja hobuste kujul. Sellised veebirobotid kuuletuvad oma käskija juhistele, mida edastatakse näiteks IRC kanalite kaudu. Selliste arvutite omanikud ise ei oska aga tavaliselt kahtlustadagi seesuguse tarkvara olemasolu ja töötamist nende arvutites, kuna see jookseb seal märkamatult ega anna endast ekraanil kuidagi teada. Botnetid võivad koosneda kuni sadadest tuhandetest arvutitest, olles seega võimas tööriist kräkkerite käes, et toime panna küberrünnakuid, näiteks hajutatud teenusetõkestamise rünnet (DDoS-i).
Ristiisa (film)

"Ristiisa" (inglise "The Godfather") on režissöör Francis Ford Coppola 1972. aastal valminud film, mis põhineb Mario Puzo samanimelisel romaanil. Romaani ja filmi sündmustik paigutub aastatesse 1945–1955 ja räägib peamiselt väljamõeldud New Yorgi võimsa maffiaperekonna Corleone elust. 
Film tõi tegijatele kolm Ameerika filmiakadeemia auhinda: parima filmi (produtsent Albert S. Ruddy), parima meespeaosa (Marlon Brando) ning parima mugandatud stsenaariumi (Mario Puzo ja Francis Ford Coppola) kategoorias. Edetabelis AFI's 100 Years...100 Movies sai film kolmanda koha. Brando keeldus autasustamisel osalemast, teda esindas tseremoonial apatši indiaaniaktivist Sacheen Littlefeather, kes teatas, et Brando keeldus auhinda vastu võtmast protestiks indiaanlaste kujutamise eest Hollywoodis ja et juhtida tähelepanu Lõuna-Dakotas Wounded Knee vastuseisule.
1974. aastal tehti filmile järg "Ristiisa II" ja 1990. aastal ka kolmas osa "Ristiisa III".
Filmi dramaturgiline analüüs on leitav Olev Remsu "Filmidraamatehnikast".
Moulin Rouge!

"Moulin Rouge!" on 2001. aasta romantiline muusikal põhinev Baz Luhrmanni film. 
See jutustab noorest inglise kirjanikust Christianist (Ewan McGregor), kes armub Moulin Rouge'i kabareestaari ja kurtisaani Satine'i (Nicole Kidman). 
Film kandideeris kaheksale Oscarile, sealhulgas parima filmi kategoorias, ja võitis kaks. See filmiti Foxi stuudios Austraalias.
Ranulph Fiennes

Sir Ranulph Twisleton-Wykeham-Fiennes, kolmas baronet (tuntud kui Ranulph Fiennes [ränalf fainz] või Ran Fiennes; sündinud 7. märtsil 1944 Windsoris Inglismaal), on Suurbritannia seikleja ja mitme vastupidavusrekordi omanik, samuti viljakas kirjanik. Ta on Briti impeeriumi ordu ohvitser (OBE).
Fiennes teenis kaheksa aastat Briti armees, sealhulgas perioodi mässuvastases teenistuses Omaani sultanaadi armees. 
1960. aastatest hakkas ta korraldama mitmesuguseid ekspeditsioone. Ta oli esimene inimene, kes jõudis mööda maad või jääd liikudes nii põhja- kui ka lõunapoolusele, ning esimene inimene, kes ületas jalgsi Antarktika. 2009. aasta mais, 65-aastaselt, ronis ta Džomolungma tippu. Guinnessi rekordite raamatu andmetel on ta maailma kuulsaim elusolev seikleja. 
Fiennes on oma ekspeditsioonidest ja elust armeeteenistuses kirjutanud palju raamatuid. Eesti keeles on neist ilmunud "Hull, halb ja ohtlik tunda" ("Mad, Bad and Dangerous to Know", Tänapäev 2011).
UTC

UTC (lühend inglise keelest "Coordinated Universal Time") on alates 1972. aastast kehtiv maailmaaeg. See koordineeritud maailmaaeg asendab varem kasutusel olnud Greenwichi kohalikku keskmist päikeseaega GMT ("Greenwich Mean Time").
UTC-aeg on ühtlasi nullmeridiaanile vastav vööndiaeg ehk nn Lääne-Euroopa aeg.
UTC-aja signaale edastatakse analoograadiosaatjate kaudu igal täistunnil, kusjuures uus tund algab kuuenda piibi algushetkel. Raadiosignaalide digitaalse edastuse korral (näiteks netiraadios) saabuvad ajasignaalid mitmesekundise viivitusega. Internetis edastavad täpset aega ajaserverid võrguaja protokolli järgi.
UTC aja kohandamiseks Ida-Euroopa piirkonnas, kasutatakse ajavööndit Ida-Euroopa aeg, EET.
Melanie Thornton

Melanie Janene Thornton (13. mai 1967 – 24. november 2001) oli Ameerika poplaulja, kes sai tuntuks Saksamaal tantsugrupiga La Bouché ning saavutas 1990. aastatel edu singlitega "Be My Lover" ja "Sweet Dreams". Ta tegi edukat soolokarjääri ka Saksamaal. 
Tema hitid on veel "Love How You Love Me", "Wonderful Dream", "Memories", ja "Heartbeat".
Thornton hukkus lennuõnnetuses Šveitsis Bassersdorfi lähedal.
Ken Block

Kenneth Paul Block (tuntud kui Ken Block, 21. november 1967 California – 2. jaanuar 2023 Woodland, Utah) oli USA motosportlane, üks DC Shoesi asutajaid. Block on osalenud võistlustel mitmel spordialal, nagu rula, lumelaua, motokrossi ja eeskätt autorallil.
2005.
Aastal 2005, Ken Block alustas rahvusvahelist autoralli karjääri Vermont SportsCari tiimis. Vermont SportsCar valmistas 2005. aastal Subaru WRX STI Blockile võistlemiseks. Tema esimene võistlus hooajal oli Sno*Drift, kus ta lõpetas lõppkokkuvõttes seitsmendana ja viiendana N-klassis. 2005. aasta hooajal lõpetas Block viiel korral esimese viie seas ja lõpetas kolmandana hooaja kokkuvõttes N-klassis ja kokkuvõttes neljandana Rally America rahvusvahelistel meistrivõistlustel. Enda esimesel võistlusaastal võitis Ken Block Rally America aasta uustulnuka auhinna.
2006.
Aastal 2006, Ken Block koos enda DC ralli tiimikaaslase Travis Pastranaga allkirjastasid uue sponsorlepingu Subaruga. Selle lepinguga said nad tuntuks kui "Subaru Rally Team USA". Uuel rallihooajal, Block sai ka uhiuue 2006. aasta Subaru WRX STI. Ta võistles kõige esimesel X Gamesi rallivõistlustel – X Games XII-l. Sellel võistlusel võitis Block pronksmedali. Ta võistles ka 2006. aasta Rally America rahvusvahelistel Meistrivõistlustel, kus ta lõpetas kokkuvõttes teisena.
Moulin Rouge

Moulin Rouge (prantsuse keeles 'punane veski') on kabaree Pariisis 18. linnaosas Montmartre'il.
See asutati 6. oktoobril 1889. See oli Prantsusmaal üldise rahu ja optimismi ajastu, mida tagantjärele nimetatakse kunstilise õitsengu ajaks ("Belle époque"). Samal aastal rajati Eiffeli torn ja toimus maailmanäitus. Seda perioodi iseloomustasid tööstuse kiire areng ja rikas kultuurielu.
Moulin Rouge'i asutasid totalisaatori leiutaja Joseph Oller ja Charles-Joseph Zidler, kes suutsid tabada publiku maitset, mistõttu ettevõte sai kiiresti maailmakuulsaks. Nende eesmärk oli rajada lõbustuskoht, kuhu tuleksid kokku kõik inimesed: nii rikkad kui vaesed, nii kohalikud kui välismaalased. Selleks loodi ekstravagantne õhustik, mis algas juba sellest, et aeda pandi üles hiiglasliku elevandi kuju. Arhitektuurilised täiustused võimaldasid kulisse kiiresti vahetada
Moulin Rouge'is esinesid paljud kuulsad tantsijad, nende seas Jane Avril, Josephine Baker ja Mihhail Barõšnikov. Moulin Rouge'is loodi ka täiesti uus tants, kadrillist välja kujunenud kankaan. Esialgu oli see mõeldud võrgutavaks tantsuks, mida tantsisid seal tegutsevad kurtisaanid, kuid pärastpoole arenes ta omaette revüütantsuks, mille esialgne tähendus tugevasti nõrgenes.
Moulin Rouge oli kunstnike seas armastatud. Eriti oli Moulin Rouge'iga seotud Henri de Toulouse-Lautrec, kes joonistas hulgaliselt Moulin Rouge'i reklaamplakateid.
Moulin Rouge'ist on tehtud hulgaliselt mängu- ja dokumentaalfilme, millest esimene valmis juba 1898 USA-s. Mitu neist on valminud ka 21. sajandil.
A Barcala maakond

A Barcala maakond ehk La Barcala maakond (galeegi keeles "comarca da Barcala", hispaania keeles "comarca de La Barcala") on maakond Hispaanias Galicias A Coruña provintsi keskedelaosas.
Maakonna keskus on Negreira asula. Maakonna elanike arv oli 2005. aastal 11 385.
Maakonna moodustavad järgmised vallad:
Sobitusrühm

Sobitusrühmaks peetakse lasteaia rühma, kuhu lisaks tavalastele on integreeritud ka arengulise erivajadusega lapsi.
Eestis on sobitusrühma suurus sama suur kui tavarühmas, kuid selle arvestusega, et üks erivajadusega laps täidab kolm kohta.
Ülar Vomm

Ülar Vomm (sündinud 7. aprillil 1962 Viljandis) on Eesti sõjaväelane, major (reservis). 
Ülar Vomm on olnud piirivalve tegevteenistuses alates 1992. aastast: aastatel 1992–1999 oli ta Narva-Jõesuu Piirivalve Õppekeskuses rühmaülem, kompaniiülem ja õppejaoskonna ülem, 2003–2005 Peipsi Piirivalvepiirkonnas staabiülem.
Alates 2005. aastast oli ta Kaitseliidu tegevteenistuses: Sakala maleva pealik 14. juunist 2006 kuni 1. augustini 2008, Tartu maleva pealik 7. aprillist 2008 kuni 31. detsembrini 2010. Kaitseväe juhataja määras major Ülar Vommi oma käskkirjaga Kaitseliidu Tartu maleva pealikuks 7. aprillil 2008, kuid ta jäi täitma ka Sakala maleva pealiku kohuseid sama aasta 1. augustini. Kaitseväe juhataja käskkirjaga arvati ta tegevteenistusest reservi alates 1. jaanuarist 2011.
Ülar Vomm on Kaitseliidu Tartu maleva Elva malevkonna tegevliige alates 1990. aastast.
Ta on lõpetanud Piirivalvekooli (1992), Kaitsejõudude Peastaabi nooremohvitseride ettevalmistus- ja täienduskursused (1994), Kaitseväe Ühendatud Õppeasutuste Kõrgema Sõjakooli Keskastmekursuse (2002) ja Balti Kaitsekolledži vanemstaabiohvitseri kursuse (AICSC, 2008).
Osales rahuvalvemissioonil EUFOR ALTHEA Bosnia ja Hertsegoviinas Tuzlas (Camp Eagle Base), 2005–2006.
Kuulub erakonda Parempoolsed (2022).
Suune Tihane

Suune Tihane (17. veebruar 1957 – 9. juuli 2013) oli kaitseliitlane, kunagine Kaitseliidu Tartu maleva pealik. 
Ta sai Tartu maleva pealikuks 1996. aasta juulis endise pealiku Aivo Kapteni järel. Tihane oli enne Põhja-Tartumaa malevkonna juht. Sama aasta 20. juunil sai ta leitnandi auastme.
Ta sai 1993. aastal ohvitseride kursustele, millele lubati vaid keskhariduse omandanuid.
Ta vabastati malevapealiku ametist 1999. aastal oma haridusandmete võltsimise tõttu. Ta oli väitnud, et lõpetas 1975. aastal Tartu 1. Keskkooli. Tegelikult lõpetas ta Tartu 1. Keskkoolis 1972. aastal vaid 8. klassi. 1974. aasta sügisel asus ta õppima Tartu 1. Õhtukeskkooli 9. klassi, kuid 1975. aasta kevadel lahkus ta koolist klassi lõpetamata.
Kaitseliidu ülema kolonelleitnant Lui Jaansoni sõnul oli Kaitsejõudude peastaabis olevas Tihase toimikus tema Tartu 1. keskkooli 11. klassi lõputunnistuse koopia. Hiljem selle dokumendi olemasolu eitati. Suune Tihane tunnistas ise oma ülemustele valetamist, kuid eitas võltsitud lõputunnistuse kasutamist.
Aivo Kapten

Aivo Kapten (sündinud 7. juulil 1964) on Eesti kaitseväelane ja kaitseliitlane, endine Kaitseliidu Tartu maleva pealik. 
1996. aasta 27. mail hõivasid Kaitseliidu Tartu maleva liikmed Aivo Kapteni juhtimisel peaaegu seitsmeks tunniks Eesti Põllumajandusülikooli peahoone ning tõkestasid inimeste majjapääsemise. Kaitsepolitsei süüdistas Kaptenit võimupiiride ületamises ning teenistusvolituste kuritarvitamises. Aivo Kapten oli ainus Tartu maleva liige, kellele seoses mässukatsega süüdistus esitati. Kapteni sõnul oli see aga paljude Kaitseliidu lihtliikmete ühine otsus ning maleva juhatus oli vaid nende soovi elluviija. Maja vägivaldne ülevõtmine oli seotud sellega, et malev ei saanud kohtult õigust ning 1940. aastal korjandustest laekunud raha eest ehitatud maja tagasi. 
Tartu ringkonnakohtu otsusega karistati Kaptenit aastase tingimisi vabadusekaotusega. 
2005–2009 oli Aivo Kapten Eesti Kaitseväe Lõuna kaitseringkonna staabiülem, ringkonnaülema kohusetäitja. 
2007. aastal andis president Toomas Hendrik Ilves talle majori sõjaväelise auastme. 7. augustil 2024 astus ta vastloodud erakonna Eesti Rahvuslased ja Konservatiivid liikmeks.
Egiptuse kobra

Egiptuse kobra ehk haja ("Naja haje") on mürgine madu mürknastiklaste sugukonnast kobra perekonnast.
Klassifikatsioon.
Egiptuse kobral on roomajate andmebaasi alusel järgmised alamliigid:
Levila.
Egiptuse kobra elab Aafrika põhja- ja keskosas, Kirde-Aafrikas ning Araabia poolsaarel. 
"Naja haje haje" levila riigiti: 
Sahara-tagune Aafrika, Alžeeria, Benin, Burkina Faso, Kamerun, Kongo Demokraatlik Vabariik, Elevandiluurannik, Djibouti, Egiptus, Eritrea, Etioopia, Gambia, Ghana, Keenia, Liibüa, Mali, Maroko, Niger, Nigeeria, Senegal, Sudaan, Tansaania, Togo, Tuneesia, Uganda, Mauritaania, Lääne-Sahara, Somaalia.
Eluviis.
Ta kasvab kuni kahe meetri pikkuseks. Ta on päevase eluviisiga; toitub pisiimetajatest, lindudest, kahepaiksetest.
Toksilisus.
Ärritudes tõstab kobra keha eesosa üles ja sirutab kaela ümber oleva lõdva naha laiali nagu kapuutsi. Mõni kobra suudab pritsida mürki kuni kahe meetri kaugusele ründaja silmadesse. Mürk tekitab suurt valu ja võib põhjustada ka pimedaksjäämist.
Vastumürk.
Egiptuse kobra hammustusi registreeritakse harva ja need võivad olla, erinevatel põhjustel, surmlõppega. Kuid hammustuse mõju, mille käigus madu ka sülge eritab, organismidele saab püüda tagasi pöörata vastumürgi manustamisega.
Ariidne kliima

Ariidne kliima (ladina "aridus" 'kuiv') on kuiv kliima kõrgete õhutemperatuuridega, millele on iseloomulikud suured õhutemperatuuri kõikumised ja väga väike sademete hulk (100–150 mm aastas) või sademete puudumine. 
Maha sadanud niiskus aurub kiiresti. Transiitjõed muutuvad madalamaks ja lõpevad tihti , kus suubuvad soolastesse järvedesse. Palja pinnase temperatuur kõigub ööpäeva vältel väga suures ulatuses ja selle tõttu murenevad isegi kõvemad kivimid aja jooksul liivaks. Tuul liigutab edasi kuiva liiva masse ja moodustab kaarluiteid.
Ariidne kliima on iseloomulik troopika ja lähistroopika kõrbetele (Sahara kõrb, Araabia poolsaare ja Austraalia kõrbed). Suurematel laiuskraadidel on ariidne kliima seotud mäestike tuulepealsete nõlvadega, sest mäestik takistab ookeaniliste õhumasside liikumist (Põhja- ja Lõuna-Ameerika kõrbed). Samuti kujuneb ariidne kliima aladel, mis asuvad ookeani rannikust kaugel.
Ferrol

 
Ferrol on linn Loode-Hispaanias Galicia autonoomses piirkonnas A Coruña provintsis. Linn asub Atlandi ookeani rannikul.
2019. aasta rahvaloenduse kohaselt elab linnas 66 799 inimest, mis teeb sellest suuruselt Galicia seitsmenda asula.
Linn on suurema osa oma ajaloost olnud suur mereväe laevaehituskeskus. Alates varajase Bourboni dünastia aegadest on ta olnud Hispaania mereväe põhjaosa merendusosakonna pealinn.17. sajandil oli Ferrol Euroopa tähtsaim arsenal. Tänaseni asub linnas mõni suurem Navantia laevaehituse tehas.
Ferrol kujunes linnana välja 18. sajandi keskel: sajandil, mis valitses valgustusajastu vaim. Linn on ajalooliselt seotud mere, avaliku ja sõjalise sektoriga, kuna 1726. aastal loodi see mereväebaasiks, mille eesmärk oli kontrollida Hispaania merehuve. Ferroli ajalooline taust on poliitilist laadi, nagu ka tema valik mereväebaasina. Riigi- ja mereväepoliitika mõju on seal tunda rohkem kui mujal, sest see on otseselt seotud linna arenguga ja põhjustab vahelduvat rahvastiku vähenemist. Ferrol on muutustega kaasa läinud ja püüdnud kohandada olevikku olemasolevate võimaluste järgi: Võimalus oskuslikult konkureerida kaasaegse laevaehituse sektoris võimaldab tagad tagada tööhõive järgmistele põlvkondadele.
Ferrol on avatud ja kiiresti uuenev linn, mis on siiski säilitanud oma ajaloolised eripärad merelinnana. Seal leidub rohkelt erakordset arhitektuurilist ja tööstuslikku pärandit, gastronoomiat ja looduse ilu. Ferrolil on kaheksa linnaosa: Ferrol Vello, Canido, Caranza, Catabois, Ensanches (A y B), Esteiro ja La Magdalena.
Ferrol on kuulsa Camino de Santiago ühe raja, Inglise raja (Camino Ingles, hisp. k.) alguspunkt. Sealt saab alguse pikkade traditsioonidega palverännurada, mis viib Santiago de Compostela katedraalini. Teekonna pikkus on ligi 120 km. Rada on võimalik läbida etappidena ning teelistel on võimalik ööbida selleks spetsiaalselt mõeldud "alberguedes" (hisp. k) ehk palverändurite hostelites. Traditsioonidest lähtudes on palveränduri ametliku tunnustuse saamiseks vaja see läbida jalgsi ja iga päev koguda vähemalt 2 templimärki spetsiaalsesse palveränduri passi, mille saab endale soetada sadamas asuvast turismiinfo kontorist. Passi ettenäitamisel saab teeline ööbida eelpool mainitud palveränduri hostelis.
Ferrolis sündis 4. detsembril 1892 diktaator Francisco Franco. Tema valitsusajal ja ka mõned aastad peale tema surma, septembrist 1938 detsembrini 1982 kandis linn nime El Ferrol del Caudillo. Linnas on sündinud ka Hispaania Sotsialistliku Töölispartei (PSOE) asutaja Pablo Iglesias.
Üks Ferroli varem tähtsaid sõjalisi ehitisi ja arhitektuurilisi vaatamisväärsusi on kahtlemata San Felipe loss, mis on ehitatud lahe suudmeavasse. Põhilise ehitusmaterjalina on kasutatud graniiti. Teisel pool lahte kõrgub kaitsekindlus La Palma. Varem olid lossid eraldatud ketiga, et takistada vaenlase laevade ligipääsu linnale.
Orienteerumisõpetus

Orienteerumisõpetus on valdavalt hariduslike erivajadustega õpilastele suunatud õppeaine, mis on otseselt seotud laste elus toimetulekuga ning lähtub õpilastele mõistetavatest ning elulistest teemadest.
Eestis kuulub orienteerumisõpetus kohustusliku ainena Toimetuleku riikliku õppekava koosseisu ning sisaldab peamiselt koduloo/olustikuõpetuse, geograafia, ajaloo ja kodanikuõpetuse ning loodusõpetuse ainestikku.
Orienteerumisõpetuse tundides tuginetakse erinevate meelte omavahelisele koostööle, õpetamise praktilisusele ning orienteerumisõpetuse tunnid peavad arvestama teistes tundides samal ajal õpetatavaid teemasid ja oskusi.
Orienteerumisõpe toimetulekukoolis.
Eesmärgid:
Orienteerumisõpetuse põhiülesanded:
Orienteerumisõpetuse tundide koormus on toimetulekukoolis 1. klassis 4 tundi nädalas; 2–4 klassis 5 tundi nädalas ning 5–9 klassis 7 tundi nädalas.
Rütmika (õppeaine)

Rütmika on õppeaine, kus muusika saatel tehakse võimlemisharjutusi. Liikumine muusika rütmis aktiveerib kõiki psüühikaprotsesse. Rütmika peamine eesmärk on korrigeerida õpilase kuulmis-, nägemis- ja kinesteetilist taju, arendada liigutuste jõudu ja täpsust ning koordinatsiooni.
Rütmikatunnid võiksid toimuda spetsiaalses ruumis, kus on peeglid, varbseinad, võimlemismatid ja võimlemispingid ning täispuhutavad kummist võimlemis- ja teraapiapallid. Soovitatav on kasutada kehatunnetuse, kontakti- ja kommunikatsiooniharjutusi. Võimalusel tuleks kasutada elavat muusikat (klaver, puupillid). 
Eestis on rütmikatunnid toimetuleku riikliku õppekava järgi kohustuslikud. Rütmikatunnnid toimuvad toimetulekukoolides üks tund nädalas.
Füüsika (õppeaine)

Füüsika on õppeaine, milles õpetatakse füüsika alg- ja põhiteadmisi. Füüsika on kohustuslik õppeaine paljudes maades.
Eestis leiavad füüsika-alased teadmised kajastamist ka geograafia, koduloo ja loodusõpetuse tundides. Füüsika kuulub põhikooli ja gümnaasiumi riikliku õppekava ning põhikooli lihtsustatud riikliku õppekava koosseisu kohustusliku ainena.
Füüsika tavakoolis 9. klassi lõpuks.
Füüsika õpetamise eesmärgid põhikoolis on järgmised:
Põhikoolis käsitletakse peamiselt järgmisi füüsika valdkondi: valgusõpetus, mehaanika, soojusõpetus, elektriõpetus ning aatomi- ja universumiõpetus.
Füüsika gümnaasiumi lõpuks.
Füüsika õpetamise eesmärgid gümnaasiumis on järgmised:
Gümnaasiumis käsitletakse peamiselt järgmisi füüsika valdkondi: mehaanika, soojusõpetus, elektromagnetism, optika, aine struktuur ning kosmoloogia.
Videokoodek

Videokoodek ("ingl. k. Video CoDec (Coder/Decoder)") on tarkvara ning ka kindel algoritm liikuva kujutise teisendamiseks (n-ö pakkimiseks) arvutites ja arvutivõrkudes ning digitaalses ringhäälingus edastamiseks ning säilitamiseks sobivamale kujule, pidades silmas eelkõige saavutatavat digitaalset andmemahtu ning ka vastupidi, sellisel kujul olevate andmete teisendamiseks tagasi liikuvaks kujutiseks. Üldjuhul esineb komponendina muu tarkvara koosseisus (operatsioonisüsteemid, videomängijad).
Nintendo DS

Nintendo DS on Nintendo toodetav kahe ekraaniga pihuarvuti-mängukonsool. Tema tüübinimi DS ongi lühend sõnadest "Dual Screen" ('kaksikekraan'), ning ühtlasi sõnadest "Developers' System" ('arendajate süsteem') pöördumisena uute arvutimängude väljatöötajate poole, keda kahe ekraaniga arvuti pidi inspireerima.
Konsool koosneb kahest poolest, mis hinge abil kokku käivad. Kummalgi pool on üks ekraan ja kokku panduna jäävad need sissepoole. Kahest ekraanist alumine on puuteekraan. Konsooli on sisse ehitatud mikrofon ja IEEE 802.11 traadita interneti ühendus (WiFi, ühildub 802.11b standardiga ja toetab üksnes WEP krüptimist). WiFi võimaldab mängijatel üksteisega lühikese vahemaa tagant suhelda (olenevalt tingimustest 10–30 meetrit). Mängijad võivad omavahel ühenduda ka Nintendo WiFi ühenduse kaudu, mis mõeldi välja alles pärast konsooli tootmise alustamist.
Nintendo DS anti müüki Põhja-Ameerikas 21. novembril 2004 ja Jaapanis 2. detsembril. See oli esimene Nintendo konsool, mis anti Põhja-Ameerikas müüki varem kui Jaapanis. Nintendo DS on üks kõige paremini müünud konsoole. 31. detsembriks 2009 oli Nintendo DS müügitulu 125,13 miljonil USA dollarit.
2. märtsil 2006 laskis Nintendo Jaapanis välja Nintendo DS teise versiooni Nintendo DS Lite. Juunis anti see välja ka Põhja-Ameerikas, Euroopas ja Austraalias. DS Lite on õhem ja kergem kui vanem versioon, ent eredama kuvaga.
1. novembril 2008 anti Jaapanis välja konsooli kolmas versioon Nintendo DSi. 2009. aasta aprillis hakati seda turustama ka Põhja-Ameerikas, Euroopas ja Austraalias. Sellel versioonil on oluliselt riistvara uuendatud: on kiirem keskprotsessor, rohkem muutmälu ja uus arendamiskomplekt.
Nintendo DS neljas ja seni viimane versioon Nintendo DSi XL tuli müügile Jaapanis 21. novembril 2009, Euroopas 5. märtsil 2010 ja Põhja-Ameerikas 28. märtsil 2010. Selle ekraan on pisut suurem: 25 mm võrra suurem kui DSil ja 30 mm võrra suurem kui DS-il ja DS Lite'il. Väljatuleku ajal maksis see USA-s 189 dollarit.
Edward John Eyre

Edward John Eyre (5. august 1815 – 30. november 1901) oli inglise maadeavastaja, Austraalia uurija, kolooniate administraator ja Jamaica kuberner.
Tema järgi on saanud nime Eyre'i järv Lõuna-Austraalias, Eyre'i poolsaar, Eyre'i kriik, Eyre'i maantee (peamine maantee Lõuna- ja Lääne-Austraalia vahel) ning Eyre Hotel Whyallas, samuti Eyretoni küla ja West Eyretoni küla Uus-Meremaa Canterbury piirkonnas.
Villem Kinnas

Villem Kinnas (15. oktoober 1915 Laatre vald – 7. september 2003 Bradford, Suurbritannia) oli Eesti sõjaväelane.
1937–1938 ajateenija Valga 2. Soomusrongirügemendi raskekuulipilduri II divisjonis. Sangaste Maanoorte Seltsi esimees. Kaitseliidu liige. Saksa okupatsiooni ajal Hummuli vallasekretäri abi. 
1944. mobiliseeriti Saksa sõjaväkke, 2. Eesti Piirikaitserügementi, saadeti Sinimägedesse. Krivasoo all sai raske peahaava, sealt viidi ravile Rakvere laatsaretti mis asus tookord Gümnaasiumi hoones, sealt edasi viidi Saksamaale. 1944–1946 sõjavangina Ukleis (Saksamaa) ja Zedelgheimis (Belgia) (1945–1946, POW Camp 2227/III barakk 171). Vabanes laagrist ja läks 1947. aastal Inglismaale. Willem oli Bradfordi Eesti Kodu Club asutaja, laekur, juhatuse liige, sekretär, abiesimees. Põhja-Inglismaa Eesti Kooli esimees (Estonian School in North England). 
2. Eesti Piirikaitserügement 
Ülemaailmse Eesti Vabadusvõitlejate Keskuse teeneteristi kavaler.
Suren Zoljan

Suren Zoljan (sündinud 17. aprillil 1955 Jerevanis) on armeenia kirjandusteadlane, semiootik ja tõlkija.
Ta lõpetas 1977 Jerevani Riikliku Ülikooli. 
Aastail 1977–1982 stažeeris Tartus Juri Lotmani kateedris.
Aasta parim jalgpallur

Aasta parim jalgpallur on iga-aastane auhind, mis antakse Eesti Jalgpalli Liidu ja Eesti Jalgpalliajakirjanike Klubi ringküsitluse tulemusena aasta parimaks hinnatud Eesti jalgpallurile.
Esimest korda anti see välja 1992. aastal. Kõige rohkem – 7 korda – on selle nimetuse võitnud Ragnar Klavan, 6 korral on see antud Mart Poomile.
Positsioneerimisteenus

Positsioneerimisteenus on mobiilside lisateenus, mille puhul määratakse mobiilsidevõrgu vahenditega ära terminali umbkaudne asukoht. Teenuse täpsus sõltub eelkõige tugijaamade paigaldustihedusest, olles maapiirkondades seega väiksem kui linnades, kus tugijaamad paiknevad tihedamalt.
Eestis võimaldavad positsioneerimisteenust EMT ja Elisa Eesti mobiilsidevõrgud.
Kommentaar

Kommentaar (ladina keeles "commentarius") on selgitav või arvustav märkus mingi teose kohta (kitsam tähendus), aga ka igasuguse sündmuse, arvamusavalduse või seisukoha kohta üldse (laiem tähendus). Kommentaar võib olla kirjalik (trükiajakirjanduses, raamatus, netis) või suuline (raadios, avalikul üritusel, seltskonnas, internetis kättesaadavaks tehtud salvestisel jne).
Teadusliku teksti ja muude rangete reeglitega tekstide korral esitatakse kommentaarid tavaliselt põhitekstist eraldi kas joone all, teksti järel või omaette väljaandena. Kommentaaride kogumit nimetatakse kommentaariumiks. Trükimeedias, raadios ja televisioonis võidakse luua omaette kommentaarirubriike või eraldi saateid, mille olemuseks on kommenteerimine.
SeaQuest DSV

"seaQuest DSV" on Ameerika ulmesari, mille looja on Rockne S. O'Bannon. 
Sari jooksis kanalil NBC aastatel 1993–1996. 
Eestis jooksis sari kanalil TV3 "Allveepolitsei" nime all. Viimasel hooajal kandis sari nime "seaQuest 2032".
Kõnepost

Kõnepost on telefonside (sealhulgas mobiilside) lisateenus, mis võimaldab häälsõnumite jätmist ja kuulamist teenusepakkuja hallatavas süsteemis. 
Kõneposti kasutamine sarnaneb varasemast ajast tuntud automaatvastaja kasutamisega, kuid erineb selle poolest, et ei vaja tarbija poolel ühtki lisaseadet.
Vadim Verenitš

Vadim Verenitš (sündinud 19. veebruaril 1978) on Eesti õigusteadlane ja semiootik.
Tema uurimisvaldkond on õigussemiootika.
Nouvelle-Amsterdam

Nouvelle-Amsterdam ("Île Amsterdam", ka "Nieuw-Amsterdam") on väike vulkaanilise tekkega saar India ookeani lõunaosas. Paikneb lähimatest mandritest ja asustatud piirkondadest umbes 3000 km kaugusel, olles üks kõige eraldatum paik maailmas.
Nouvelle-Amsterdam asub India ookeani keskmäestiku piirkonnas ja on tekkinud kahest üle merepinna kerkinud vulkaanist viimase 690 000 aasta jooksul. Tänapäeval esineb saarel vulkanismi jäänuknähtusi.
Kujult meenutab saar põhja-lõunasuunalist ellipsit, mis on 9,2 km pikk, 7,4 km lai. Pindala on 55 ruutkilomeetrit ja rannajoone pikkus 28 km. Rannik on peaaegu kogu ulatuses kaljune, vaid saare põhja- ja loodeosas on paar laugemat kohta. Suurimad kaljud kerkivad läänerannikul ookeanist 400–700 meetri kõrgusele. Kõige kõrgem paik on Mont de la Dives (La Divese mägi) mis ulatub 881 m üle mere pinna.
Nouvelle-Amsterdami saarel valitseb parasvöötmeline ookeanikliima. Aasta keskmine õhutemperatuur on 13,8 °C. Külmim kuu on august kuu keskmise õhutemperatuuriga 11,2 °C ning kõige soojem kuu veebruar keskmise temperatuuriga 17,0 °C. Madalaim mõõdetud õhutemperatuur on +1,8 °C (juulis 1964) ja kõrgeim 25,8 °C (jaanuaris 1989). Aasta keskmine sajuhulk on keskmiselt 1121 mm. Sajusem on talv ning sajupäevi on aastas 238. Valitsevad loodetuuled, mille keskmine kiirus on 7,4 m/s (27 km/h), tormi-iile (vähemalt 16 m/s) esineb kuni 163 päeval aastas. Tugevaimad mõõdetud puhangud on kiirusega 140–200 km/h (kuni 56 m/s).
Taimestikus valdavad saare madalamas osas rohumaad, kõrgemal valitsevad puhmastaimed ja samblad. Saare algupärane taimestik ja loomastik on tugevalt kannatanud nii juhuslikult kui sihilikult sisse toodud liikide mõjul. Olulist mõju on avaldanud 1871. aastal sisse toodud veised, kes tänapäevaks moodustavad kuni 2000 isendist koosneva metsiku populatsiooni, mis on kohaliku taimestiku ja loomastiku kaitsmiseks piiratud taraga saare lõunaossa.
Nouvelle-Amsterdami saare avastas oma esimesel ümbermaailmareisil Hispaania meresõitja Juan Sebastián Elcano 18. märtsil 1522, kuid ei pannud sellele nime. Aastal 1633 nimetas Hollandi kapten Anthonie van Diemen saare oma laeva järgi Nieuw Amsterdam (hollandi k. Uus Amsterdam). Prantsuse kapten Pierre François Péron veetis saarel merehädalisena kolm aastat (1792–1795). Aastal 1924 liideti saar koos Saint-Pauli saarega formaalselt Madagaskariga ja muudeti nii Prantsusmaa kolooniaks.
Esimene Prantsuse uurimisbaas rajati Nouvelle-Amsterdami saarele 1949. aastal ja nimetati Camp Heurtiniks. Sestpeale on saarel tehtud atmosfääri- ja ilmamõõtmisi, uuritud seismoloogilist aktiivsust ja tehtud geomagnetilisi mõõtmisi.
Dijkstra algoritm

Dijkstra algoritm on Edsger Wybe Dijkstra poolt 1959. aastal avaldatud graafi läbimise algoritm, mis leiab sidusas graafis lühimad teed algtipust kõigisse teistesse tippudesse. Seda algoritmi kasutatakse tihti marsruutimisel. Dijkstra algoritm on ahne algoritm.
Algoritm leiab graafi etteantud algtipust vähima kaalutud pikkusega ahelad (ehk lühimad teed) algtipu ja kõigi ülejäänud tippude vahel. Seda võib kasutada ka lühima tee leidmiseks kindlast algtipust kindlasse lõpptippu, peatades algoritmi, kui lühim tee lõpptippu on leitud. Näiteks, kui graafi tipud tähistavad linnu ja servade kaalud tähistavad kahe omavahel teega ühendatud linna vahelist vahemaad, siis saab Dijkstra algoritmi kasutades leida lühimad teekonnad reisi lähtelinnast kõigisse teistesse linnadesse. Lühima tee leidmise algoritmi kasutatakse laialdaselt võrgu marsruutimisprotokollides, tuntumaid neist on IS-IS ja OSPF ("Open Shortest Path First").
Dijkstra algoritm töötab sidusas graafis. Kui graaf pole sidus, siis igast tipust igasse tippu teed ei eksisteerigi ja seda ei saa ka leida. Siiski saab mittesidusateski graafides kasutada Dijkstra algoritmi tippudevahelise lühima tee leidmiseks, kui see eksisteerib, samuti kontrollimiseks, kas ühest tipust teise tee üldse olemas on.
Dijkstra algoritmi saab rakendada mittenegatiivsete kaaludega graafis lühimate teede leidmiseks. Kui graafis on negatiivsed kaalud, siis tuleks kasutada kas Bellmanni-Fordi või Floydi-Warshalli algoritmi.
Mikkel Thorupi hinnangul on kõik hilisemad ainsa allikaga lühima tee ülesande ("single-source shortest-path problem") teoreetilised uurimused tuginenud Dijkstra algoritmile.
Algoritm.
Nimetagem algpunktiks valitud tippu "algtipuks". Olgu "tipu Y kauguseks" tipu Y kaugus algtipust. Dijkstra algoritm omistab tippudele kauguste esialgsed väärtused ja püüab neid siis samm-sammult parandada.
Pseudokood.
Järgnevas koodis on formula_1 tipu formula_2 kaugus algtipust formula_3, formula_4 on formula_2-le eelnev tipp lühimal teel formula_3-st ja formula_7 serva formula_8 pikkus. formula_9 tähistab graafi tippe ja formula_10 graafi servasid. formula_11 on külastamata tippude hulk.
codice_1 formula_12 codice_2 
 codice_3 formula_13
formula_14
codice_3 formula_15
codice_5 formula_16 
 codice_6 formula_17 codice_7 formula_1 codice_8
 codice_9 formula_19 codice_10 formula_20
 codice_11 formula_21 codice_12
 codice_3 formula_22
 codice_3 formula_23
 formula_24
Keerukus.
Keerukusteoreetilises mõttes on Dijkstra algoritmi kasutades lühima tee leidmine ühest tipust kindlasse lõpptippu ja ühest algtipust kõigisse ülejäänud tippudesse võrdse keerukusega: mõlema keerukus on O(n²). Kui tarvis on leida mitte ainult lõpptipu kaugus algtipust, vaid ka lühim tee selleni (missuguseid tippe lühim tee läbib), ei muuda seegi ülesannet keerukamaks.
Kasutades andmemassivina Fibonacci kuhja, on Dijksta algoritmi keerukus formula_25, kus n on graafi tippude arv ja m servade arv.
Rakendusi.
Dijkstra algoritmi kasutatakse GIS rakenduse ArcView moodulis Network Analyst, leidmaks kahe punkti vahelist optimaalset teed.
Musulmanide pataljon

Musulmanide pataljon (vene keeles мусульманский батальон, lühend мусбат "musbat") oli juunis 1979 moodustatud Nõukogude Liidu ajutine väekoondis, mille ülesanne oli osaleda 1979. aasta Afganistani riigipöördes.
Musulmanide pataljon, ametliku nimetusega 154. üksik eriotstarbeline salk ("154-й отдельный отряд специального назначения") oli 1979. aastal erinevatest spetsnazi üksustest (põhiliselt Turkestani sõjaväeringkonna 15. Üksiku Eriotstarbelise Brigaadi baasil) kogutud islamiusulistest Nõukogude Liidu sõjaväelastest moodustatud rünnaküksus.
Üksuse isikkoosseisus oli 520 meest (sõjaajaüksus), neist 60 ohvitseri. Rahvuslik koosseis oli valitud Nõukogude Liidu Kesk-Aasia liiduvabariikidest: tadžikid, usbekid, türkmeenid. Üksuse formeerimise eest vastutas otse NSV Liidu sõjaväeluure peavalitsuse 5. Valitsuse Eriluure suuna ülem polkovnik Vassili Vassiljevitš Kolesnik.
Salga koosseis:
Üleslaadimine

Üleslaadimine on andmeside liiklus väljuval suunal ühest arvutisüsteemist teise, tavaliselt suuremasse arvutisüsteemi. Kasutaja poolt vaadatuna tähendab faili üleslaadimine faili saatmist teise arvutisse, mis on seatud seda vastu võtma.
Kiirused.
Enamiku koduste internetiühenduste üleslaadimiskiirused on oluliselt madalamad allalaadimiskiirustest (5-15 korda), kuna enamus andmesideliiklusest toimub kodukasutaja teenuse tarbimise spetsiifikast lähtudes allalaadimissuunal.
Seevastu ettevõtetele pakutav internetiühendus on enamikul juhul sümmeetriline, mis tähendab, et saavutatavad kiirused on üles- ja allalaadimissuunas võrdsed.
Eesti Kommunist

Eesti Kommunist oli EKP Keskkomitee teoreetiline ja poliitiline kuukiri. 
Ajakiri asutati aastal 1945 (kandis aastani 1952 nime Eesti Bolševik) ja avaldas marksismi-leninismi teooria, parteielu, nõukogude töö, aga ka majandusalaseid ning kultuuri käsitlusi. Paralleelselt ilmus venekeelne rööpväljaanne (Bolševik Estonii), mis asutati aastal 1951. 
Eesti Kommunist ilmus kuni aastani 1989. Detsembrist 1989 ilmus edasi nimega Poliitika. Selle nime all ilmus detsembrini 1991.
Ajakirjal oli lisaväljaanne Küsimused ja Vastused (1961–1984).
Küsimused ja Vastused

Küsimused ja Vastused oli EKP Keskkomitee ühiskondlik-poliitiline ajakiri, mis ilmus EKP Keskkomitee ajakirja Eesti Kommunist lisana aastail 1961–1984. Aastatel 1959–1960 ilmus ajakiri kaheksa korda aastas, 1961–1974 üks kord kuus, aastast 1975 kaks korda kuus. 
Ajakiri sisaldas propagandaartikleid ja suuremalt jaolt artikleid, mis olid vastusteks lugejate küsimustele väga erinevatel teemadel. Ajakirja toimetuses on töötanud Eesti kirjanikke, nagu Andres Vanapa (1956–1970), Enn Vetemaa (1963–1965), Andres Ehin (1965–1966), Henn-Kaarel Hellat (1968–1975?) jt.
Küsimuste ja Vastuste eellane oli ajakiri Abiks Agitaatorile (1945–1960) ja järglane ajakiri Aja Pulss, mis hakkas ilmuma aastal 1985.
Aja Pulss

Aja Pulss oli aastatel 1985–1993 Eestis välja antud EKP Keskkomitee ühiskondlik-poliitiline ajakiri.
Ajakiri asutati kommunistliku ideoloogiat kandva ühiskondlik-poliitilise ajakirjanduse moderniseerimiseks. Aja Pulss hakkas ilmuma ajakirja Küsimused ja Vastused asemel 1985. aasta jaanuaris. Küsimuste ja Vastuste halli ja igava välimuse asemel oli Aja Pulss värvitrükis, suures formaadis ja fotodega illustreeritud.
Enne ajakirja Aja Pulss ilmusid EKP KK väljaanded: Abiks Agitaatorile (1945–1960), Küsimused ja Vastused (1961–1984).
Giuliano Razzoli

Giuliano Razzoli (sündinud 18. detsembril 1984 Castelnovo ne' Montis) on Itaalia mäesuusataja, kes võistleb põhiliselt slaalomis. Olümpiavõitja (2010).
Razzoli osales esimest korda rahvusvahelisel tippvõistlusel 2009. aasta maailmameistrivõistlustel Val-d'Isère'is slaalomis, kuid oli sunnitud katkestama rajalt väljasõidu tõttu. 2010. aasta taliolümpiamängudel Vancouveris tuli ta slaalomis olümpiavõitjaks.
Esimest korda osales Razzoli maailma karikasarjas 18. detsembril 2006 Alta Badias slaalomis, kuid ei jõudnud teise ringi. Esimest korda jõudis ta punktikohale, 30 parema hulka, samal hooajal 2007. aasta jaanuaris Kitzbühelis, kus sai slaalomis 24. koha. Kaks aastat hiljem 2009. aasta jaanuaris astus ta esimest korda poodiumile, olles Zagrebis toimunud MK-etapil slaalomis kolmas. Hiljem samal hooajal sai Razzoli Kranjska Goras slaalomis teise koha. Esimese võidu MK-võistluste etapil sai ta 2009.–2010. aasta maailma karikasarja arvestuses slaalomis 2010. aasta jaanuaris Zagrebis. Kokku on ta poodiumile jõudnud 2015. aasta märtsi seisuga kaheksal korral.
Razzoli on võitnud ka kolm Euroopa karikasarja etappi. Itaalia meistrivõistlustel on ta saanud slaalomis 2006. aastal kuldmedali ja 2009. aastal hõbemedali. 
Saavutused.
Maailma karikasarjas.
Giuliano Razzoli on osalenud () 83 MK-etapil ja jõudnud poodiumile kaheksal korral, millest kaks korda kõige kõrgemale astmele.